शीर्षक: बॉलीवुड के 'सौ करोड़' क्लब के कौन हैं सुलतान?\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
(सलमान ख़ान की पांच फ़िल्में 100 करोड़ रुपए से ज़्यादा की कमाई कर चुकी हैं)

फ़िल्म ने 24 दिनों में ये आंकड़ा हासिल कर लिया और कुल मिलाकर 102 करोड़ रुपए कमा चुकी है.

अगले हफ़्ते शाहरुख़ ख़ान की 'चेन्नई एक्सप्रेस' रिलीज़ हो रही है इसलिए बॉक्स ऑफ़िस पर 'भाग मिल्खा भाग' के अब और ज़्यादा कमाई करने की ज़्यादा उम्मीद नहीं है लेकिन फिर भी इसके कुल मिलाकर लगभग 110 करोड़ रुपए तक कमा लेने का अनुमान है.

'भाग मिल्खा भाग'  ने सौ करोड़ रुपए की कमाई का आंकड़ा पार कर लिया है.

इससे पहले इस साल रणबीर कपूर और दीपिका पादुकोण की 'ये जवानी है दीवानी' सौ करोड़ का आंकड़ा पार कर चुकी है.

सलमान हैं नंबर वन

बॉलीवुड के सौ करोड़ क्लब का राजा कौन है? इस सवाल का बेहद आसान जवाब है- सलमान ख़ान. उनकी कुल मिलाकर पांच फिल्में इस क्लब में शामिल हैं.

'दबंग', 'दबंग-2', 'रेडी', 'बॉडीगार्ड' और 'एक था टाइगर'. ये पांचों फिल्में सौ-सौ करोड़ रुपए से ज़्यादा की कमाई कर चुकी हैं.

आमिर ख़ान की 'गजनी' और 'थ्री इडियट्स', शाहरुख़ ख़ान की 'डॉन-2', 'रा.वन' और 'जब तक है जान', अक्षय कुमार की 'राऊडी राठौर' और 'हाउसफ़ुल-2', अजय देवगन की 'गोलमाल-3', 'बोल बच्चन' और 'सिंघम', रणबीर कपूर की 'बर्फी' और 'ये जवानी है दीवानी' जैसी फिल्में सौ करोड़ रुपए से ज़्यादा की कमाई कर चुकी हैं.

डायरेक्टर नंबर वन

निर्देशक रोहित शेट्टी इस श्रेणी में लीड लेते दिख रहे हैं. उनकी 'सिंघम', 'बोल बच्चन' और 'गोलमाल-3' जैसी फ़िल्मों ने सौ-सौ करोड़ रुपए से ज़्यादा का कारोबार किया है.

रोहित शेट्टी निर्देशित 'चेन्नई एक्सप्रेस' भी ईद के मौके पर रिलीज़ हो रही है जिसमें शाहरुख़ ख़ान और दीपिका पादुकोण की मुख्य भूमिका है.

फ़िल्म व्यापार विशेषज्ञ इसके भी बॉक्स ऑफ़िस पर अच्छा कारोबार करने की संभावना व्यक्त कर रहे हैं.

वैसे बॉलीवुड़ के सुपरहिट निर्देशकों में राजकुमार हीरानी का नाम भी लिया जाता है.

टॉप 3

सौ करोड़ क्लब में सबसे ऊपर नाम आता है आमिर ख़ान अभिनीत 'थ्री इडियट्स' का, जिसका निर्देशन राजकुमार हीरानी ने किया था.

'थ्री इडियट्स' सबसे ज़्यादा कमाई करने वाली फ़िल्म है.

फ़िल्म ने बॉक्स ऑफ़िस पर 202 करोड़ रुपए की कमाई की. दूसरे नंबर पर आती है सलमान ख़ान की 'एक था टाइगर' जो यशराज बैनर की फ़िल्म है. कबीर ख़ान निर्देशित इस फ़िल्म ने कुल मिलाकर 195 करोड़ रुपए की कमाई की.

तीसरे नंबर पर रणबीर...